b'\n_START_ARTICLE_\nJos Verstappen\n_START_SECTION_\nZa\xc4\x8detki dirkanja\n_START_PARAGRAPH_\nJos Verstappen je kariero za\xc4\x8del pri osmih letih v kartingu, kjer je leta 1984 postal mladinski nizozemski prvak. Temu je leta 1989 dodal \xc5\xa1e naslov evropskega in mednarodnega prvaka._NEWLINE_Konec leta 1991 je pre\xc5\xa1el na vi\xc5\xa1jo raven dirkanja. Dirkal je v Formuli Opel Lotus, kjer dirka\xc4\x8di nastopajo s povsem enakimi dirkalniki. Tu je osvojil evropski naslov, nato pa je dobil ponudbo za dirkanje v Formuli 3 z ekipo Van Amersfoort Racing, dirkal pa je skupaj z Christjanom Albersom in Basom Leindersom. Pozimi leta 1992 je vozil v novozelandski Formuli Atlantic. Nato je nastopal v Nem\xc5\xa1ki Formuli 3, zmagal je na \xc5\xa1tevilnih dirkah, med drugim tudi Marlboro Masters, ob koncu pa je osvojil tudi naslov.\n_START_SECTION_\n1994\n_START_PARAGRAPH_\nV sezoni 1994 so ga najeli pri Benettonu, da bi opravljal mesto testnega dirka\xc4\x8da. Vendar pa je po nesre\xc4\x8di J.J. Lehta \xc5\xa1e pred za\xc4\x8detkom sezone napredoval v rednega voznika, ob boku Michaela Schumacherja. \xc5\xbde na prvi dirki je do\xc5\xbeivel nesre\xc4\x8do v Braziliji, ko je \xc5\xbeelel prehiteti Eddija Irvina._NEWLINE_Med postankom v boksih na Veliki nagradi Nem\xc4\x8dije je do\xc5\xbeivel nenavadno nesre\xc4\x8do, ko so mu mehaniki nato\xc4\x8dili preve\xc4\x8d bencina v dirkalnik, razliti bencin se je v\xc5\xbegal, o\xc5\xbegal pa je tudi Verstappna, ki je imel odprt vezir na \xc4\x8deladi. Odnesel jo je le z rahlimi opeklinami na obrazu. Po tem dogodku morajo dirka\xc4\x8di med postankom v boksu voziti z zaprto \xc4\x8delado._NEWLINE_Vi\xc5\xa1ek te sezone je dosegel s 3. mestoma na dirki na Mad\xc5\xbearskem in nato \xc5\xa1e naknadno v Belgiji, potem ko je bil diskvalificiran Schumacher. Jos pa je poskrbel \xc5\xa1e za eno za\xc5\xa1\xc4\x8dito v tej sezoni, namre\xc4\x8d na dirki v Magny-Coursu se je zaletel v televizijski oddajnik in prepre\xc4\x8dil ogled treningov preko televizije. Sedaj je vsaka kamera za\xc5\xa1\xc4\x8ditena z umetnim steklom._NEWLINE_Na zadnjih dveh dirkah sezone ga je zamenjal Johnny Herbert.\n_START_SECTION_\n1995-2003\n_START_PARAGRAPH_\nV sezoni 1995 se je pridru\xc5\xbeil majhnemu mo\xc5\xa1tvu Simtek, kamor ga je poslal \xc5\xa1ef Benettona Flavio Briatore. Kljub zelo solidnih testiranjih je Verstappen kon\xc4\x8dal samo eno izmed 5 dirk, nato pa je po dirki po dirki v Monaku bankrotiralo. Po odhodu je odpravil neka testnih vo\xc5\xbeenj za Benetton in Ligier._NEWLINE_Sezono sezone 1996 je dirkal za Arrows oz. Footwork, vendar mu je nekonkuren\xc4\x8den dirkalnik prepre\xc4\x8dil doseganje bolj\xc5\xa1ih rezultatov. Nato je v sezoni 1997 od\xc5\xa1el k Tyrrell-Fordu, vendar brez uspeha. Po sezoni so lastniki mo\xc5\xa1tva, koncern BAR (British American Racing) raj\xc5\xa1i v mo\xc5\xa1tvo vzeli Ricarda Rosseta. Nato je bil polovico sezone 1998 zopet testni dirka\xc4\x8d Benettona, v drugi polovici pa je postal drugi dirka\xc4\x8d mo\xc5\xa1tva Stewart, potem ko so odpustili Jana Magnussena._NEWLINE_Sezona 1999 se je zdelo leto pravih usmeritev. Postal je testni dirka\xc4\x8d Hondinega projekta, potem ko se je le-ta kot samostojna \xc5\xbeelela vrniti v Formulo 1. Vendar pa je vodja projekta, kmalu po za\xc4\x8detku projekta umrl, vsi na\xc4\x8drti pa so padli v vodo, Verstappen pa je znova ostal brez vozni\xc5\xa1ke slu\xc5\xbebe. Nato je testiral za mo\xc5\xa1tvo Jordan, bil pa je celo v igri za rednega dirka\xc4\x8da potem ko se je Damon Hill \xc5\xbeelel upokojiti \xc5\xa1e pred koncem sezone._NEWLINE_Po nekaj testnih vo\xc5\xbenjah se je v sezoni 2000 vrnil v Arrows, ki je bila takrat solidna ekipa. Dirkalnik je bil hiter vendar dirkalniki niso zdr\xc5\xbeali celotne dirke, kar je Verstappnu in njegovima mo\xc5\xa1tvenima kolegama de la Rosi in Bernoldiju povzro\xc4\x8dalo veliko te\xc5\xbeav. Imel je \xc5\xbee pogodbo z ekipo za sezono 2002, vendar so zadnji trenutek namesto njega vzeli Heinza-Haralda Frentzna. Nizozemec je mo\xc5\xa1tvo zaradi tega to\xc5\xbeil. Za\xc4\x8del je iskati novo mo\xc5\xa1tvo, \xc5\xbee skoraj podpisal za Sauber za vlogo testnega voznika, vendar pa je bil Jos prevelik za njihov dirkalnik._NEWLINE_V sezoni 2003 je Verstappen vozil za Minardi, ekipo ki je komajda osvojilo kak\xc5\xa1no to\xc4\x8dko. Naredil je nekaj hitrih vo\xc5\xbeenj, vendar ve\xc4\x8d kot 1. mesto na petkovih kvalifikacijah v razmo\xc4\x8denem Magny-Coursu ni zmogel. V igri za rednega dirka\xc4\x8da je bil tudi za prihodnje leto, vendar se je mo\xc5\xa1tvo odlo\xc4\x8dilo za mlaj\xc5\xa1e dirka\xc4\x8de._NEWLINE_Jos the boss, kot ga nekateri kli\xc4\x8dejo, je skupaj nastopil na 107 Velikih nagradah. Osvojil je dve uvrstitvi na stopni\xc4\x8dke in 17 to\xc4\x8dk svetovnega prvenstva.'